93/326/ETY: Komission päätös, tehty 13 päivänä toukokuuta 1993, yhteisön ekotuotemerkkiä koskevien kustannusten ja maksujen suuntaviivoista



Virallinen lehti nro L 129 , 27/05/1993 s. 0023 - 0024

Suomenk. erityispainos Alue 15 Nide 12 s. 0201

Ruotsink. erityispainos Alue 15 Nide 12 s. 0201



KOMISSION PÄÄTÖS, tehty 13 päivänä toukokuuta 1993, yhteisön ekotuotemerkkiä koskevien kustannusten ja maksujen suuntaviivoista (93/326/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisön ekotuotemerkin myöntämisjärjestelmästä 23 päivänä maaliskuuta 1992 annetun asetuksen (ETY) N:o 880/92 (1), ja erityisesti sen 11 artiklan, sekä katsoo, että asetuksen (ETY) N:o 880/92 11 artiklassa säädetään, että jokaisesta tuotemerkin myöntämistä koskevasta hakemuksesta peritään asian käsittelystä johtuvat kulut ja että tuotemerkin käytöstä perittävien maksujen suorittaminen on osa tuotemerkin käyttöehtoja, asetuksen (ETY) N:o 880/92 11 artiklassa säädetään lisäksi, että määritellään maksuja ja kustannuksia koskevat suuntaviivat ja että tässä määrittelyssä noudatetaan 7 artiklassa säädettyä menettelyä, ja tässä päätöksessä vahvistetut toimenpiteet ovat asetuksen (ETY) N:o 880/92 7 artiklan mukaisesti perustetun komitean lausunnon mukaisia, ON TEHNYT TÄMÄN PÄÄTÖKSEN: 1 artikla 1. Tuotemerkin myöntämistä koskevasta hakemuksesta peritään maksu, joka peittää asian käsittelykustannukset. 2. Tämän maksun suuruuden viitteellinen määrä on 500 ecua. 2 artikla 1. Käyttäjältä, jolle on myönnetty ekotuotemerkki asetuksen (ETY) N:o 880/92 10 ja 12 artiklan mukaisesti peritään vuosittain tuotemerkin käyttömaksu. 2. Vuosimaksu peritään 12 kuukauden jaksolta, joka alkaa sinä päivänä, jona ekotuotemerkki on myönnetty hakijalle. 3. Vuosimaksun suuruuden perustana on ekotuotemerkin saaneen tuotteen vuosittaisen kokonaismyynnin suhteellinen osuus yhteisössä. 4. Suhteellisen osuuden viitteellinen suuruutta koskeva määrä on 0,15 prosenttia. 5. Vähimmäismaksun viitteellinen määrä on 500 ecua. 3 artikla 1. Vahvistaessaan maksuja toimivaltaiset toimielimet voivat ylittää tai alittaa 20 prosentilla edellä mainitut viitteelliset maksujen määrät. Jos toimivaltainen toimielin poikkeaa viitteellisistä maksujen määristä, sen on poikettava kaikista maksuista samassa suhteessa. 2. Jos edellä mainittuihin maksuihin sovelletaan arvonlisäveroa, sen osuus sisältyy maksun suurentamista koskevaan toimivaltaisen toimielimen harkintavaltaan. 4 artikla Hakemuksen käsittelymaksun ja vuosimaksun osalta vahvistetaan täydentävät suuntaviivat, jotka ovat tämän päätöksen liitteessä. 5 artikla Tämä päätös on osoitettu kaikille jäsenvaltioille. Tehty Brysselissä 13 päivänä toukokuuta 1993 Komission puolesta Yannis PALEOKRASSAS Komission jäsen (1) EYVL N:o L 99, 11.4.1992, s. 1 LIITE TÄYDENTÄVÄT SUUNTAVIIVAT i) Tuotteiden kokonaismyynnin määrä perustuu tehdashintoihin; maksusuoritus toimivaltaisille toimielimille ei ole viivästynyt, jos vuosittaisen kokonaismyynnin määrittelyn mahdollistavat loppuvuoden tuloslaskelmat eivät ole valmistuneet, jolloin maksu voidaan suorittaa kokonaan tai osittain myöhempää tarkistamista koskevin varauksin. ii) Hakemusten käsittelymaksut ja käyttömaksut eivät sisällä mitään osuutta kustannuksista, jotka johtuvat hakemuksen perusteena olevan tuotteen mahdollisesta tarkastamisesta. Nämä kustannukset koituvat hakijoiden itsensä rasitukseksi. iii) Komission tutkimus ekotuotemerkin myöntämistä koskevista maksuista voi sisältää maksujen suuruuden viitteellisten määrien tarkistamisen. Kunnes kyseiseen tuotemerkkiin sovellettavien arviointiperusteiden voimassaolo päättyy, tämä tarkistaminen ei koske maksuja, jotka perustuvat tuotemerkkiin, joka on myönnetty ennen sitä päivää, jona komissio päättää tarkistaa maksujen suuruuden viitteellisiä määriä.